Tollboden (Lillesand)

Tollboden er et kulturminne i Lillesand. I 1730-årene ble Tollboden i Lillesand bygget som sjøbu og kornlager for eiendommen tvers over veien, Strandgada 8. Tollboden er en av de eldste bygningene i Lillesand by, og er et godt eksempel på lokal byggeskikk på 1700-tallet.

Det ble opprettet eget tollsted for Lillesand i 1834. Tollvesenet leide opprinnelig denne bygningen som tollbod, senere kjøpte de den. Tollstedet ble nedlagt i 1992 og ble kjøpt av kommunen året etter. 

I dag tilhører Tollboden Lillesand by- og sjøfartsmuseum og rommer bl.a. et lite tollmuseum og skiftende kunstutstillinger.

Tollboden er fredet.

Litteratur
Stoveland, Elin og Bergliot Øye Johansen (1994): Byvandring i Lillesand, utgitt av Lillesand kommune.

Eksterne lenker
 

Kulturminner i Lillesand
Lillesand
Byggverk i Lillesand
Museer i Agder